b'\n_START_ARTICLE_\nOksatsepaami\n_START_SECTION_\nVaikutus\n_START_PARAGRAPH_\nOksatsepaami on keskipitk\xc3\xa4vaikutteinen bentsodiatsepiini. Se imeytyy monia muita bentsodiatsepiinej\xc3\xa4 hitaammin, huippupitoisuus plasmassa saavutetaan vasta 1\xe2\x80\x932 tunnin kuluttua. Oksatsepaamin puoliintumisaika on 3\xe2\x80\x9321 tuntia._NEWLINE_Oksatsepaami lievitt\xc3\xa4\xc3\xa4 ahdistuneisuutta aiheuttamalla keskushermoston osittaisen lamaantumisen. T\xc3\xa4st\xc3\xa4 seuraa my\xc3\xb6s lihasten rentoutuminen. Suuremmilla annoksilla oksatsepaami aiheuttaa my\xc3\xb6s v\xc3\xa4symyst\xc3\xa4 ja sedaatiota. Oksatsepaami toimii samantyyppisesti kuin diatsepaami, ja se onkin diatsepaamin aineenvaihduntatuote. Oksatsepaamilla saattaa olla liev\xc3\xa4 pirist\xc3\xa4v\xc3\xa4 vaikutus. Sen vaikutus on kuitenkin p\xc3\xa4\xc3\xa4s\xc3\xa4\xc3\xa4nt\xc3\xb6isesti ahdistusta, j\xc3\xa4nnityst\xc3\xa4, pelkotiloja ja \xc3\xa4rsyyntyneisyytt\xc3\xa4 lievitt\xc3\xa4v\xc3\xa4. Oksatsepaami v\xc3\xa4hent\xc3\xa4\xc3\xa4 tuskaisuutta, rauhoittaa, v\xc3\xa4sytt\xc3\xa4\xc3\xa4, ja edist\xc3\xa4\xc3\xa4 nukahtamista ja nukkumista._NEWLINE_Oksatsepaami on mielialal\xc3\xa4\xc3\xa4ke. Pitk\xc3\xa4\xc3\xa4n k\xc3\xa4ytettyn\xc3\xa4 se latistaa tunteita, mutta lyhytaikaisessa k\xc3\xa4yt\xc3\xb6ss\xc3\xa4, erityisesti jos ei ole tullut toleranssia sen vaikutusta voidaan kuvata rauhoittavaksi, miellytt\xc3\xa4v\xc3\xa4ksi ja jopa iloa tuottavaksi. Pitk\xc3\xa4aikaisk\xc3\xa4yt\xc3\xb6ss\xc3\xa4 sen vaikutus muuttuu klassisen depressanttimaiseksi, jolloin se l\xc3\xa4hinn\xc3\xa4 v\xc3\xa4sytt\xc3\xa4\xc3\xa4, latistaa tunteita ja tekee ilottomaksi. Oksatsepaami v\xc3\xa4hent\xc3\xa4\xc3\xa4 estoja ja tekee rohkeammaksi. Se sopii esiintymisj\xc3\xa4nnityksen hoitoon mainiosti._NEWLINE_Er\xc3\xa4\xc3\xa4n tutkimuksen mukaan vanhukset, joiden veress\xc3\xa4 oli enemm\xc3\xa4n oksatsepaamia, p\xc3\xa4rj\xc3\xa4siv\xc3\xa4t paremmin omillaan esimerkiksi kaupassa k\xc3\xa4ymisess\xc3\xa4 kuin ne joilla oli v\xc3\xa4hemm\xc3\xa4n. Jos oksatsepaamia verrataan loratsepaamiin, niin loratsepaami on huomattavasti lamaavampi ja masentavampi l\xc3\xa4\xc3\xa4ke. Kaikki bentsodiatsepiinit saattavat aiheuttaa sek\xc3\xa4 masennusta ett\xc3\xa4 keskushermoston lamaantumista._NEWLINE_Vanhuksilla oksatsepaami, kuten muutkin rauhoittavat l\xc3\xa4\xc3\xa4kkeet saattavat aiheuttaa kaatuilua, jolloin voi tulla lonkkamurtumia, jotka voivat olla huonokuntoiselle potilaalle kohtalokkaita. Lis\xc3\xa4ksi vanhuksilla oksatsepaamin ja muiden rauhoittavien l\xc3\xa4\xc3\xa4kkeiden vaikutus muistih\xc3\xa4iri\xc3\xb6iden pahentumiseen on voimakkaampi kuin nuorempien. Bentsodiatsepiineista l\xc3\xa4\xc3\xa4keainemetabolialtaan turvallisin vaihtoehto on yleens\xc3\xa4 keskipitk\xc3\xa4vaikutteinen oksatsepaami._NEWLINE_Oksatsepaami on rauhoittava l\xc3\xa4\xc3\xa4ke ja siten my\xc3\xb6s psykolepti, joka aiheuttaa keskushermoston toiminnan hidastumista, joka johtuu GABAA-reseptorikompleksin (joka ilmeisesti sis\xc3\xa4lt\xc3\xa4\xc3\xa4 entsyymin, ligandin tai proteiinin) positiivisesta allosteerisesta modulaatiosta (PAM) - allosteerisesta s\xc3\xa4\xc3\xa4telyst\xc3\xa4 - joka on tyypillinen vaikutus kaikille bentsodiatsepiineille BZD-reseptorin kautta, jolloin gamma-aminovoihapon (GABA) vaikutus voimistuu ja kloridi-ionikanavat avautuvat ja sulkeutuvat gamma-aminovoihappo- (GABA[A]) -reseptorikompleksissa nopeampaan tahtiin; ja kloridi-ioneja p\xc3\xa4\xc3\xa4see GABA[A]-reseptorikompleksin kautta soluun solukalvon kloridi-ionikanavan kautta, jolloin solukalvon j\xc3\xa4nnite pienenee, joka taas est\xc3\xa4\xc3\xa4 hermoimpulssin kulun soluun, ja gamma-aminovoihapon soluja (erityisesti aivohermosoluja, mutta ilmeisesti my\xc3\xb6s muiden sis\xc3\xa4elimien solujen) lamaava ja niiden toimintaa est\xc3\xa4v\xc3\xa4 (inhibitoiva) vaikutus voimistuu yhdess\xc3\xa4 gamma-aminovoihapon ja bentsodiatsepiinin vaikutuksen kanssa._NEWLINE_Hitaan vaikutusajan alkamisen vuoksi oksatsepaamia k\xc3\xa4ytet\xc3\xa4\xc3\xa4n useimmin auttamaan unessa pysymist\xc3\xa4 nukahtamisen sijaan._NEWLINE_Oksatsepaami on k\xc3\xa4ytt\xc3\xb6aiheinen my\xc3\xb6s ahdistuksen hoitoon masennustiloissa, mutta ei ainoana hoitona, ettei potilas tee itsemurhaa. Kirjallisissa l\xc3\xa4hteiss\xc3\xa4 suositellaan, ett\xc3\xa4 oksatsepaamia m\xc3\xa4\xc3\xa4r\xc3\xa4t\xc3\xa4\xc3\xa4n ahdistusl\xc3\xa4\xc3\xa4kkeen\xc3\xa4 masentuneille potilaille vain masennusl\xc3\xa4\xc3\xa4kkeiden kanssa, tai muuten mielialaa rauhoittamaan masentuneille vain masennusl\xc3\xa4\xc3\xa4kkeiden kanssa, juurikin ettei potilas masennu liikaa ja mahdollisesti tee itsemurhaa. Oksatsepaami ei ole k\xc3\xa4ytt\xc3\xb6aiheinen vakavan masennuksen hoitoon, ja muutenkin masennuksen hoidossa vain ahdistuksen lyhytaikaiseen hoitoon._NEWLINE_Oksatsepaami on my\xc3\xb6s k\xc3\xa4ytt\xc3\xb6aiheinen psykoottisissa tiloissa ahdistuksen hoitoon, mutta vain antipsykoottien kanssa. Oksatsepaamilla hoidetaan my\xc3\xb6s j\xc3\xa4nnittyneisyytt\xc3\xa4 ja pelkotiloja._NEWLINE_Oksatsepaamin hoitoajan tulisi olla mahdollisimman lyhyt ja annosten tarpeeksi pieni\xc3\xa4. Sit\xc3\xa4 ei tulisi k\xc3\xa4ytt\xc3\xa4\xc3\xa4 mieluiten kuin p\xc3\xa4ivi\xc3\xa4, tai viikkoja, esimerkiksi 12 viikkoa johon sis\xc3\xa4ltyy 4 viikon vieroittautumisvaihe. Sit\xc3\xa4 voidaan toki k\xc3\xa4ytt\xc3\xa4\xc3\xa4 kuurina, mutta vain terapeuttisin annoksin ja siit\xc3\xa4 t\xc3\xa4ytyy vieroittautua jossain vaiheessa. Usein oksatsepaamia, kuten muitakin bentsodiatsepiineja annetaan "vain tarvittaessa" jolloin toki ihmisell\xc3\xa4 voi olla l\xc3\xa4\xc3\xa4kett\xc3\xa4 itsell\xc3\xa4\xc3\xa4n varalla vuosiakin, mutta monta vuotta kest\xc3\xa4v\xc3\xa4\xc3\xa4 p\xc3\xa4ivitt\xc3\xa4isk\xc3\xa4ytt\xc3\xb6\xc3\xa4 ei suositella._NEWLINE_Oksatsepaamin bentsodiatsepiini-vastaavuus on niin ett\xc3\xa4 20 mg oksatsepaamia vastaa 10 mg diatsepaamia, eli 15 mg oksatsepaamitabletti vastaa 7,5 mg annosta diatsepaamia (kahden suhde yhteen, 2:1, toisin p\xc3\xa4in yhden suhde kahteen, 1:2) milligrammoina (painoyksikk\xc3\xb6in\xc3\xa4) mitattuna, mutta m\xc3\xa4\xc3\xa4r\xc3\xa4 py\xc3\xb6ristet\xc3\xa4\xc3\xa4n yleens\xc3\xa4 yl\xc3\xb6sp\xc3\xa4in eli 15 mg oksatsepaamia vastaa 8 mg diatsepaamia. Toisen muuntajan mukaan 15 mg oksatsepaamia vastaa 5 mg diatsepaamia. T\xc3\xa4ll\xc3\xb6in muuntosuhde olisi 3:1 (kolmen suhden yhteen) tai toisin p\xc3\xa4in 1:3 (yhden suhde kolmeen) milligrammoina (painoyksikk\xc3\xb6in\xc3\xa4) mitattuna. Ensimm\xc3\xa4isen muuntokertoimen mukaan vastaavuus_diatsepaami_milligrammoina = vastaavuus_oksatsepaami_milligrammoina / 2, tai vaihtoehtoisesti vastaava diatsepaamia_milligrammoina = (1/2)*oksatsepaamia_milligrammoina, ja toisen muuntokertoimen mukaan vastaava diatsepaamia_milligrammoina = oksatsepaamia_milligrammoina / 3, eli toisin sanoen vastaava diatsepaamia_mg = (1/3)*oksatsepaamia_mg. Esimerkiksi joko 15 mg (oksatsepaamia) / 2 = 7,5 mg (diatsepaamia) tai 15 mg (oksatsepaamia) / 3 = 5 mg (diatsepaamia). M\xc3\xa4\xc3\xa4r\xc3\xa4 py\xc3\xb6ristet\xc3\xa4\xc3\xa4n yl\xc3\xb6sp\xc3\xa4in seuraavaan kokonaislukuun milligrammoina, eli 7,5 mg diatsepaamia ~ 8 mg diatsepaamia._NEWLINE_Opamoxin valmisteyhteenvedossa on selostettu millaisia annoksia oksatsepaamia annetaan. Yleens\xc3\xa4 15-30 mg 1-3 kertaa p\xc3\xa4iv\xc3\xa4ss\xc3\xa4 riitt\xc3\xa4\xc3\xa4 liev\xc3\xa4\xc3\xa4n tai keskivaikeaan ahdistukseen. Vakavampaan ahdistukseen suuremmat annokset, ja jopa 4 kertaa p\xc3\xa4iv\xc3\xa4ss\xc3\xa4 voi olla tarpeen. Jos l\xc3\xa4\xc3\xa4kitys ei ole kuurina, sit\xc3\xa4 ei tarvitse ottaa kuin vain jos on aivan pakko, koska silloin se on "tarvittaessa otettava l\xc3\xa4\xc3\xa4ke". Unettomuuteen oksatsepaamia annetaan yleens\xc3\xa4 15 mg tuntia ennen nukkumaan menoa. Lapsille ja vanhuksille aloitusannos on usein 7,5 mg, ja se voi riitt\xc3\xa4\xc3\xa4 tai voidaan lis\xc3\xa4t\xc3\xa4 annostusta tarpeen mukaan. Ty\xc3\xb6ik\xc3\xa4iset p\xc3\xa4rj\xc3\xa4\xc3\xa4v\xc3\xa4t t\xc3\xa4m\xc3\xa4n tyyppisten l\xc3\xa4\xc3\xa4kkeiden kanssa parhaiten, vaikka toki oksatsepaami voi haitata ty\xc3\xb6el\xc3\xa4m\xc3\xa4ss\xc3\xa4 toimimista.\n_START_SECTION_\nHaittavaikutukset\n_START_PARAGRAPH_\nOksatsepaamin haittavaikutukset ovat samankaltaiset kuin bentsodiatsepiineill\xc3\xa4 yleens\xc3\xa4. Vaikutukset psykomotorisiin ja kognitiivisiin kykyihin ovat kuitenkin v\xc3\xa4hemm\xc3\xa4n haitallisia kuin muilla bentsodiatsepiineill\xc3\xa4. Oksatsepaamia sis\xc3\xa4lt\xc3\xa4v\xc3\xa4t l\xc3\xa4\xc3\xa4keaineet ovat kolmiol\xc3\xa4\xc3\xa4kkeit\xc3\xa4._NEWLINE_Oksatsepaami voi aiheuttaa sek\xc3\xa4 fyysist\xc3\xa4 ett\xc3\xa4 psyykkist\xc3\xa4 riippuvuutta, vaikkakin riippuvuusriski on pienempi kuin joillakin muilla bentsodiatsepiineill\xc3\xa4. Kuitenkin pitk\xc3\xa4aikaisessa s\xc3\xa4\xc3\xa4nn\xc3\xb6llisess\xc3\xa4 k\xc3\xa4yt\xc3\xb6ss\xc3\xa4 fyysinen riippuvuus on todenn\xc3\xa4k\xc3\xb6inen. T\xc3\xa4m\xc3\xa4n vuoksi pitk\xc3\xa4aikainen l\xc3\xa4\xc3\xa4kitys tulee lopettaa l\xc3\xa4\xc3\xa4k\xc3\xa4rin valvonnassa asteittain vieroitusoireiden v\xc3\xa4ltt\xc3\xa4miseksi._NEWLINE_Haittavaikutuksina voi esiinty\xc3\xa4 uneliaisuutta, sedaatiota, n\xc3\xa4\xc3\xb6n h\xc3\xa4m\xc3\xa4rtymist\xc3\xa4, horjumista ja ataksiaa (haparointia). Vanhukset ovat erityisen alttiita t\xc3\xa4ss\xc3\xa4 suhteessa. Lihasvoiman heikkenemist\xc3\xa4 voi ilmet\xc3\xa4. Riippuvuutta ja vieroitusoireita voi esiinty\xc3\xa4. Harvinaisia k\xc3\xa4ytt\xc3\xa4ytymisreaktioita ovat aggressiiviset purkaukset, kiihtyneisyys, sekavuus, depression paljastuminen itsemurhapyrkimyksineen. Muihin harvinaisiin haittavaikutuksiin kuuluvat hypotensio, gastrointestinaaliset ja n\xc3\xa4k\xc3\xb6h\xc3\xa4iri\xc3\xb6t, ihottumat, virtsan pid\xc3\xa4ttyminen, p\xc3\xa4\xc3\xa4ns\xc3\xa4rky, huimaus, libidon ja verenkuvan muutokset sek\xc3\xa4 keltaisuus._NEWLINE_Levottomuuteen on parempi k\xc3\xa4ytt\xc3\xa4\xc3\xa4 antipsykootteja tai mielialaa tasaavia kuin oksatsepaamia, koska bentsodiatsepiinit (kuten oksatsepaamikin) voivat aiheuttaa paradoksaalisia reaktioita kuten levottomuutta ja kiihtyneisyytt\xc3\xa4, ja koska vieroitusoireet tekev\xc3\xa4t levottomaksi ja ahdistuneeksi. Oksatsepaamin vieroitusoireisiin kuuluu masennus, itkuisuus, mielialan heittelyt, oksentelu ja vatsakrampit.\n_START_SECTION_\nYhteisvaikutukset ja muut sairaudet\n_START_PARAGRAPH_\nOksatsepaamia ei tule k\xc3\xa4ytt\xc3\xa4\xc3\xa4, mik\xc3\xa4li potilas on yliherkk\xc3\xa4 oksatsepaamille tai muille bentsodiatsepiineille tai jos potilaalla on todettu myasthenia gravis, vaikea hengitysvajaus, vaikea uniapnea tai vaikea maksan vajaatoiminta._NEWLINE_Oksatsepaamia ei tule k\xc3\xa4ytt\xc3\xa4\xc3\xa4 alkoholin kanssa, koska ne vahvistavat toistensa vaikutusta. Oksatsepaamin ja alkoholin yhteisk\xc3\xa4ytt\xc3\xb6 voi olla hengenvaarallista, koska seurauksena voi olla hengityslama tai tajuttomuus ja omaan oksennukseen tukehtuminen._NEWLINE_Oksatsepaamia kuten muitakaan bentsodiatsepiineja ei ole hyv\xc3\xa4 k\xc3\xa4ytt\xc3\xa4\xc3\xa4 piristeiden eli stimulanttien kanssa, esimerkiksi kahvia ja teet\xc3\xa4 (kofeiinipitoisia juomia) kannattaa juoda vain kohtuudella tai v\xc3\xa4ltt\xc3\xa4\xc3\xa4 oksatsepaamil\xc3\xa4\xc3\xa4kityksen aikana, koska niiss\xc3\xa4 on kofeiinia joka on piriste eli stimulantti. Elimist\xc3\xb6lle ja psyykeelle on rasitteeksi k\xc3\xa4ytt\xc3\xa4\xc3\xa4 sek\xc3\xa4 rauhoittavaa ett\xc3\xa4 pirist\xc3\xa4v\xc3\xa4\xc3\xa4 ainetta samaan aikaan, ja voi tulla erilaisia oireita, joista yksi on holtiton, estoton, maaninen, h\xc3\xa4vyt\xc3\xb6n ja samalla levoton, jopa aggressiivinen, mahdollisesti tuhoisa k\xc3\xa4yt\xc3\xb6s. Vahvojen piristeiden ja mietojen rauhoitteiden yhteisk\xc3\xa4ytt\xc3\xb6 (sekak\xc3\xa4ytt\xc3\xb6) saattaa liitty\xc3\xa4 itsetuhoisuuteen ja my\xc3\xb6s aiheuttaa h\xc3\xa4iri\xc3\xb6k\xc3\xa4ytt\xc3\xa4ytymist\xc3\xa4 ja j\xc3\xa4rjestysh\xc3\xa4iri\xc3\xb6it\xc3\xa4._NEWLINE_Sek\xc3\xa4 pelk\xc3\xa4n alkoholin k\xc3\xa4yt\xc3\xb6n ett\xc3\xa4 my\xc3\xb6s alkoholin ja bentsodiatsepiinin (esimerkiksi oksatsepaamin) sekak\xc3\xa4yt\xc3\xb6n on todettu aiheuttavan muun muassa v\xc3\xa4kivaltarikoksia ja tapaturmia, my\xc3\xb6s liikenneonnettomuuksia. My\xc3\xb6s pelk\xc3\xa4n bentsodiatsepiinin k\xc3\xa4ytt\xc3\xb6 saattaa aiheuttaa ihmisess\xc3\xa4 estottomuutta ja lis\xc3\xa4t\xc3\xa4 v\xc3\xa4kivaltaisuutta ja haitata liikenteess\xc3\xa4 aiheuttaen liikenneonnettomuuksia muun muassa autolla, polkupy\xc3\xb6r\xc3\xa4ll\xc3\xa4 tai moottoripy\xc3\xb6r\xc3\xa4ll\xc3\xa4 ajaessa. Oksatsepaami alkoholin kanssa aiheuttaa usein tietynlaista pirteytt\xc3\xa4 ja levottomuutta, ja samalla ihminen on estoton ja k\xc3\xb6mpel\xc3\xb6, eik\xc3\xa4 ole moottoriajoneuvon ajokunnossa._NEWLINE_Rauhoitteet (kuten psykoosil\xc3\xa4\xc3\xa4kkeet, alkoholi ja monet muut keskushermostoa lamaavat l\xc3\xa4\xc3\xa4kkeet - esim opioidit ja opiaatit) eiv\xc3\xa4t sovi t\xc3\xa4m\xc3\xa4n tyyppisten (rauhoittavien, huumaavien) l\xc3\xa4\xc3\xa4kkeiden kanssa (bentsodiatsepiinit, muut rauhoittavat, ei-bentsodiatsepiinirauhoittavat "Z-l\xc3\xa4\xc3\xa4kkeet"), koska jos k\xc3\xa4ytt\xc3\xa4\xc3\xa4 montaa rauhoittavaa ainetta samaan aikaan niin saattaa tulla voimakas p\xc3\xa4ihtymystila johon saattaa liitty\xc3\xa4 muistinmenetys, kaatuminen, onnettomuus, v\xc3\xa4kivalta, tajuttomuus ja mahdollinen hengityslama._NEWLINE_Bentsodiatsepiinit (kuten esimerkiksi oksatsepaami, joka sekin on bentsodiatsepiini kuten diatsepaamikin, ja loratsepaami ja monet muut) lasketaan rauhoittaviksi PKV-l\xc3\xa4\xc3\xa4kkeiksi ja huumausaineiksi. Rauhoittavien l\xc3\xa4\xc3\xa4keaineiden k\xc3\xa4yt\xc3\xb6n m\xc3\xa4\xc3\xa4r\xc3\xa4n suurentuessa esimerkiksi polkupy\xc3\xb6r\xc3\xa4n, erilaisten koneiden k\xc3\xa4ytt\xc3\xb6 ja jopa k\xc3\xa4veleminen voi vaikeutua tai muuttua jopa mahdottomaksi. Suuremmilla annoksilla k\xc3\xa4ytt\xc3\xa4j\xc3\xa4lle saattaa kehitty\xc3\xa4 tajuttomuus tai kooma. Muiden rauhoittavien p\xc3\xa4ihteiden samanaikainen k\xc3\xa4ytt\xc3\xb6 saattaa johtaa jopa kuolemaan, koska k\xc3\xa4ytt\xc3\xa4j\xc3\xa4 saattaa tukehtua omaan oksennukseensa tai saada hengityslaman. Esimerkiksi opiaattien k\xc3\xa4ytt\xc3\xb6 lis\xc3\xa4\xc3\xa4 vakavien haittavaikutusten riski\xc3\xa4. M\xc3\xa4\xc3\xa4r\xc3\xa4tt\xc3\xa4ess\xc3\xa4 Opamox-valmistetta samanaikaisesti opioidien kanssa, on asetettava pienin tehoava annos ja hoidon on oltava mahdollisimman lyhytkestoinen _NEWLINE_Tupakointi nopeuttaa CYP1A2-entsyymiv\xc3\xa4litteisesti oksatsepaamin ja muiden bentsodiatsepiinien puhdistumaa elimist\xc3\xb6st\xc3\xa4 pois. Tupakointi lis\xc3\xa4\xc3\xa4 oksatsepaamin metaboliaa, eli elimist\xc3\xb6 k\xc3\xa4sittelee ja poistaa oksatsepaamin nopeammin pois elimist\xc3\xb6st\xc3\xa4 jos ihminen tupakoi.\n_START_SECTION_\nVaikutus kaloihin\n_START_PARAGRAPH_\nVuonna 2013 julkaistussa Uumajan yliopistossa tehdyss\xc3\xa4 tutkimuksessa ahvenia altistettiin viikon ajan paikoittain Ruotsin vesist\xc3\xb6ist\xc3\xa4 l\xc3\xb6ytyville oksatsepaami-pitoisuuksille. T\xc3\xa4m\xc3\xa4n j\xc3\xa4lkeen tehdyiss\xc3\xa4 k\xc3\xa4ytt\xc3\xa4ytymiskokeissa altistetut ahvenet toimivat verrokkeihin verrattuna huomattavasti varomattomammin. Tutkija Jerker Fickin mukaan vastaavia pitoisuuksia on joka puolella maailmaa.'